Αθανάσιος Φιλιππίδης

Ο Αθανάσιος Φιλιππίδης (1910 - 1999 
Σταυρόπουλος Λάμπρος, Τζιοβάρας, Γρηγόρης, Αναζητούνται χήρες και ορφανά βουλευτών, Το Βήμα, 1-8-2010, ανάκτηση 13-6-2015.), του Άγγελου, ήταν Έλληνας δικηγόρος και πολιτικός. 

Υπηρέτησε ως βουλευτής με την ΕΡΕ τη δεκαετία του 1960 και τη ΝΔ την δεκαετία του 1970, μετά την αποκατάσταση της Δημοκρατίας.

 Βιογραφία 
Γεννήθηκε το 1910 στην Θεσσαλονίκη (τότε Οθωμανική Αυτοκρατορία) σε εύπορη, για τα δεδομένα της εποχής, οικογένεια, με καταγωγή από την Νικήτη Χαλκιδικής και την Συκιά Χαλκιδικής, σπούδασε νομική στο τότε νεοιδρυθέν Αριστοτέλειο Πανεπιστήμιο Θεσσαλονίκης και εργάστηκε ως δικηγόρος.

Εξελέγη βουλευτής Χαλκιδικής το 1961 με το ψηφοδέλτιο της καραμανλικής ΕΡΕ, με την οποία επανεκλέχθηκε στις εκλογές του 1963 και του 1964.Διετέλεσε Αντιπρόεδρος του Ελληνικού Κοινοβουλίου πριν την Δικτατορία των Συνταγματαρχών.Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 100, αρ. 1226). Μετά τη χούντα εξελέγη βουλευτής με τη Νέα Δημοκρατία στις εκλογές του 1974Θητεία του στο Κοινοβούλιο μετά τη μεταπολίτευση, ιστότοπος Βουλής των Ελλήνων, ανάκτηση 13-6-2015. , πρώτος σε ψήφους στη Χαλκιδική, με 20.011 σταυρούς προτίμησης. Πέθανε το 1999.

 Εξωκοινοβουλευτική δραστηριότητα 
Ο Αθανάσιος Φιλιππίδης διετέλεσε Αντιπρόεδρος (1954-1955) και στην συνέχεια Πρόεδρος (1955-1959, 1959-1962) του Παγχαλκιδικού Συλλόγου ''Αριστοτέλης''.  

Υπήρξε Ιδρυτικό μέλος της Ιστορικής και Λαογραφικής Εταιρίας Χαλκιδικής και διετέλεσε Β΄Αντιπρόεδρος στο πρώτο Διοικητικό Συμβούλιο (1960), υπό την προεδρία του Βασίλειου Βασιλικού , βουλευτή Χαλκιδικής και πρώην υπουργού. 

Το 1974 , ως Πρόεδρος-πλέον- της Ιστορικής και Λαογραφικής Εταιρίας Χαλκιδικής, παρέλαβε , εκ μέρους της, βραβείο από την Ακαδημία Αθηνών.

 Προσωπική ζωή 
Ήτανε παντρεμένος με την μικρασιατικής καταγωγής Κυβέλη Φιλιππίδου (Καραμέλη) και είχε 2 γιους, τον Άγγελο και τον Θεόδωρο.  

 Παραπομπές 

 Πηγές 


Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Χαλκιδικής